Zain Saidin

Mohamad Zain Mohd Saidin (lahir 23 Februari 1984)Serasi bersama Berita Harian ialah seorang pelakon dan model Malaysia. Beliau merupakan adik bongsu kepada Sasha Elite dan berdarah campuran Melayu–Inggeris.'Saya Orang Melayu Yang Makan Tempe' - Zain Saidin mStar Online

Zain telah berlakon beberapa buah drama antaranya Kiah Pekasam, Awan Dania 3 dan yang terbaru ialah Gemersik Kalbu. Beliau juga berlakon dalam siri Oh My English! di saluran Astro TVIQ, di mana beliau memainkan watak sebagai seorang guru Bahasa Inggeris dari United Kingdom.Zain Saidin Sangkal Rancang Gosip Cinta Untuk Popular Oleh WAHIDUZZAMAN

Kerjaya
Drama Suraya yang disiarkan menerusi slot Samarinda TV3 ini antara penampilannya yang menarik perhatian ramai. Watak lelaki mualaf bernama Steve yang dipegangnya di dalam drama itu pada mulanya hanya watak pembantu yang kemudiannya dikembangkan menjadi watak penting.

Difahamkan semua berpunca daripada watak utama yang sedia ada seperti Fizo Omar dan Remy Ishak yang terpaksa ‘dihentikan’ kerana kedua-dua pelakon itu terikat dengan komitmen produksi lain. Lalu, tuah sekali gus menyebelahi Zain.

Sebelum Suraya, Zain pernah berlakon watak tambahan dan itu satu proses biasa sebelum diketengahkan sebagai watak utama.Kebelakangan ini, sudah mula yang menyedari kehadirannya hingga memberi jolokan sebagai hero pelapis. Zain bermula sebagai pelakon iklan.

Ikutkan sejak kecil lagi, ibu zain akan membawa dia dan Sasha untuk menghadiri uji bakat berlakon iklan. Proses itu berlarutan sampai zain di tingkatan tiga. Kemudian, zain  berhenti berlakon iklan demi memberi tumpuan kepada pelajaran.

Tamat Sijil Pelajaran Malaysia, zain pernah bekerja sebagai pelayan dan barista di restoran serta hotel. Dia juga pernah bekerja sebagai jurulatih kecergasan di gimnasium. Dua tahun lalu, Zain pernah ditawarkan berlakon oleh MD Fadzil Teh yang juga pemilik Zeel Production Sdn Bhd, tetapi dia terikat dengan kerja di gim.

Tetapi selepas mengetahui yang zain sudah berhenti kerja sebagai jurulatih kecergasan tahun lalu, Fadzil menawarkan saya peluang berlakon drama Suraya dan ketika itu penggambaran drama terbabit sedang rancak dilakukan. Peluang kedua itu zain gunakan sebaik mungkin.

Menurut Zain, dunia lakonan yang dulunya dianggap sekadar mencuba dan suka-suka, akhirnya menjadi kecintaannya. Berbanding lakonan, dunia nyanyian sebenarnya lebih dulu diminatinya. Zain pernah merakamkan lima buah lagu bersama Sasha dan bekas kakak iparnya, Hana. Namun projek itu terbantut atas sebab tertentu.

Kehidupan peribadi
Zain merupakan anak bongsu dari tiga adik-beradik. Bapanya adalah Melayu manakala ibunya ialah British. Walaupun tidak ada sedikit pun raut Melayu di wajahnya. Ternyata, gen darah Inggeris lebih mendominasi namun jangan pandang rendah anak jati Gombak ini kerana hanya pada zahirnya saja tampak seperti Mat Salih tetapi jiwanya Melayu. Pada zaman kanak-kanak, dia menikmati kehidupan seperti mana anak kampung lain. Melastik burung, mandi sungai, bermain bola sepak dan senapang kayu antara aktiviti kegemaran Zain atau nama penuhnya, Mohamad Zain Mohamad Saidin. Bahkan bukan pasta, lasagna, burger atau stik hidangan kesukaan sebaliknya tekaknya lebih berselera menikmati masakan kampung serta sambal belacan.

Dia juga fasih berbahasa Melayu bahkan adab budaya dipegang kuat walaupun hidup di ibu kota. Anak muda ini sedar itulah teras warisan yang harus dipraktik dan dipelihara.

Zain mahir dalam kedua-dua bahasa Melayu dan Inggeris kerana pernah belajar di tiga buah sekolah berbeza, Sekolah Sri Inai, Garden International School dan SMK sri Petaling yang memberi pendedahan bahasa berbeza. Di rumah, Zain berkomunikasi dalam bahasa Inggeris dengan emaknya tetapi biasanya menggunakan bahasa ‘rojak’ dengan adik-beradik lain. 

Zain berkahwin dengan pelakon Rozita Che Wan pada 13 Disember 2013. Pasangan itu mempunyai anak perempuan bernama Aaisyah Dhia Rana yang dilahirkan pada 1 November 2014. Majlis pernikahan itu diadakan pada jam 7.30 malam di Gazebo, Pusat Konvensyen Setia City, Setia Alam.T K Letchumy Tamboo (25 November 2013). Teka-teki perkahwinan Rozita Che Wan, Zain Saidin bakal terjawab Astro Awani. Dicapai pada 13 Jun 2014.Muzaffar Mustafa (25 November 2013).Rozita & Zain umum tarikh dan lokasi majlis perkahwinan Astro Awani. Dicapai pada 13 Jun 2014.Qarami Hashim (13 Disember 2016). Mahu hidup 55 tahun lagi bersama Che Ta, ini jawapan jujur Zain Saidin! mStar Online. Dicapai pada 16 Disember 2018.

Filemografi
Filem
 Tahun Tajuk Watak Catatan 2015 Love, Supermoon Fakrul Filem pertama

Drama
 Tahun Tajuk Watak Saluran TV Catatan 2009–2010 Suraya SteveTV3 Drama pertama 2010 Chinta Eddie Telah Dihalalkan Epal Itu TV AlHijrah Duyong Aridinata Daniel TV3 Sayang Cendana Raja Kayangan Kiah Perkasam  Rodi Astro Warna Mistik Alam Hitam Astro Ria & Astro Prima2011 Awan Dania (Musim 3) Astro Ria Mata Ayer IshakTV3 Annissa Wan Zairi Terowong Aliff/ Hantu Mesej Puaka Episod: "Mesej Puaka" Obor-Obor Chad TV22012 Gemersik Kalbu HisyamTV3 Naziha Amri Friday I'm In Love Zane TV9  2012–2013 Evolusi KL Drift: The Series Sham TV2 2012–2015 Oh My English  Henry Middleton Astro TVIQ2013 Epilog Cinta Khirana Doktor TV3 Penampilan khas Cucur Bawang Kopi O Iskandar TVi Plus One Joe TV9 Jodoh Itu Milik Kita Jarrad Astro Mustika HD 2014 Walau Sedetik Cuma Muaz TV AlHijrah 2015 Oh My English! Class Of 2015 Henry Middleton Astro TVIQ2016 Kak Marr Ian Abdullah TV3 Penampilan khas  Diaspora Cinta Saiful TV1 Cinta 100kg Shahril TV3 2017 Kisah Dari Mekah Astro Oasis 2018 Kelip-Kelip Di Kota London Saddiq TV32021 Sis Stars Hotel DanishAwesome TV One Two Hantu 2 Kiblat Yang Hilang Farid2022 Kerana Dia Suka Encik KhalidTV3 Mem & Bibik Bibik Encik Hakimy 2023 Rindu Darul Iman Tan Sri Irsyad TV Okey

Telefilem
 Tahun Tajuk Watak Saluran TV2010 Tu Dia Kiah Nak Raya Rodi Astro Warna Wartawan Oh Wartawan Johari Astro Prima 2011 Alin ke... Elin? Sam TV12012 Anak Ikan Astro Prima Pengawal Hatiku TV32013 Oh My Ganu! Henry Middleton  Astro TVIQ  Menantu Raya Mikail  TV3 Bedah Tong Gas Muflis TV9 Maafkan Kami KhaiTV3 Bukan Cinta Monyet Alvin Perrgghh Zain Saidin TV22014 Oh My English: Hello America! Henry Middleton Astro TVIQ Oh My English: Villa Isabellaaa! Henry Middleton  2015 Oh My Goat: Come Baaaack! Henry Middleton2016 Oh My English: Oh My Ganu 2  Henry Middleton  Kak Marr Raya Ian Abdullah TV3 2017 Janjikan Aku Bahagia Malique TV22018 Hantu JudiAstro Citra Syirik 2024 Rombongan Makciks Ke Dataran Merdeka Astro Ria

Televisyen
 Tahun Tajuk Peranan Saluran TV 2013 MasterChef Selebriti Malaysia (musim ke-2)  PesertaAstro Ria2014 Fear Factor Malaysia (Musim 2) Peserta Anugerah MeleTOP Era 2014 Pencalon2015 Jangan Gelak  Astro Warna Anugerah MeleTOP Era 2015 Pencalon Astro Ria 2016 Lari bersama prosperity  Peserta TV92017 The House (musim 3)  Astro Ria Anugerah MeleTOP Era 2017Pencalon 2019 Anugerah MeleTOP Era 2019

Videografi

Muzik video
 Tahun Tajuk Lagu Penyanyi 2013 "Lebih Indah"  Datuk Siti Nurhaliza 

Rujukan


 Pautan luar 


Kategori:Kelahiran 1984
Kategori:Pelakon lelaki Malaysia
Kategori:Orang hidup
Kategori:Muslim Malaysia
Kategori:Orang Malaysia berketurunan Melayu
Kategori:Pelakon lelaki Malaysia abad ke-21
Kategori:Pelakon televisyen Malaysia
Kategori:Pelakon filem Malaysia
Kategori:Orang Malaysia berketurunan Inggeris
Kategori:Orang dari Kuala Lumpur